Faulensee - Alemannische Wikipedia

# Faulensee

### Us der alemannische Wikipedia, der freie Dialäkt-Enzyklopedy

Faulensee (Bärndütsch: Fulesee) isch es Dorf am Thunersee im Bärner Oberland (Schwiiz). Äs ghört zur politische Gemeind Spiez (Kanton Bärn).

Gschicht: Z'hüttige Fulesee geit zrügg uf e ne alti Güetergmeinschaft mit Allmänd und Wald, wo z' Dorf, Einzelhöf und Taunerhüser derzue hei gört. Anno 1764 het Fulesee 317 Iwohner gha, im Jahr 1993 904 Iwohner. Bis i ds 19. Jahrhundert het's z' Fulesee efrüehmittelalterlechi Kolumbankapälle gha, wo vo Schpiez isch abhängig gsii. Erwähnt worden isch die Kapälle z'erschte Mail im Jahr 1330, bbout worden isch sie über Gräber us der Bronzezyt. Vor em Iigang vo der ehemalige Kapälle lyge Fundamänträschte von ere mittelalterliche Burg über em ne Fäld mit 41 Gräber; die Burg cha me uf Grund von Keramikfunde uf Zyt vom 11. bis 13. Jahrhundert datiere. Am glychen Ort schteit die hüttigi Chilche, wo vo 1961 bis 1963 isch bboue worde. Früecher hei d'Lüt z'Fulesee vom Acker-, Obscht- und Räbbou ggläbt, aber ou vor Fischerei und vom Schiffstransport. Mit dem Aaschluss ad Thunerseestrasse in den 1830er Jahr, mit der die Kursschiffahrt (Station seit 1876) und mit der Schpiez-Interlake-Bahn (1893) isch z'Fulesee du der Frömdevercher ufcho, nid zletsch natürlech o wägem milde Seeklima.

Wirtschaft: Hüt sy d' Parahotellerie, d' (Usflugs-) Gaschtronomie u der Transitverkehr öppe glych wichtig. Äs gyt öppis Chlygwärb, d' Landwirtschaft isch aber rücklöifig. Nach em ne länge Unterbruch wärde syt es paar Jahr o z'Fulesee wider gwärbsmässig Trübel aapflanzt, wo zu Wy verabeitet wärde.

Vun "http://als.wikipedia.org../../../f/a/u/Faulensee.html"

Kategori: Ort (Kanton Bärn)

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch